Suresh Raina as Ambati Rayudu's replacement in India's ODI squad against England-अनफिट अंबाती रायडू की जगह इस दिग्गज खिलाड़ी को वनडे टीम में किया गया शामिल
Home > क्रिकेट > ख़बरें > अनफिट अंबाती रायडू की जगह इस दिग्गज खिलाड़ी को वनडे टीम में किया गया शामिल
अनफिट अंबाती रायडू की जगह इस दिग्गज खिलाड़ी को वनडे टीम में किया गया शामिल
by manojtiwari June 17, 2018
written by manojtiwari June 17, 2018
इंग्लैंड दौरे के लिए वनडे टीम में चुने गए अंबाती रायडू के अनफिट होने के बाद सुरेश को रैना को टीम में स्थान दिया गया है। भारतीय क्रिकेट कंट्रोल बोर्ड (बीसीसीआई) ने शनिवार को इस बात की जानकारी दी।
रायडू को इंग्लैंड दौरे पर होने वाली 3 मैचों की वनडे सीरीज के लिए भारतीय टीम में चुना गया था, लेकिन वह यो-यो टेस्ट में फेल हो गए थे। अब उनकी जगह सुरेश रैना को मौका दिया गया है।
बीसीसीआई ने बयान में कहा, “अखिल भारतीय सीनियर चयन समिति ने अंबाती रायडू के स्थान पर सुरेश रैना को इंग्लैंड दौरे पर जाने वाली भारतीय वनडे टीम में चुना है। यह फैसला रायडू के शुक्रवार को एनसीए में हुए फिटनेस टेस्ट में फेल हो जाने के बाद लिया गया है।”
गौरतलब है कि रायडू ने हाल ही में इंडियन प्रीमियर लीग (आईपीएल) में शानदार बल्लेबाजी की थी और चेन्नई सुपर किंग्स को तीसरी बार विजेता बनाने में अहम भूमिका निभाई थी। रायडू ने आईपीएल 2018 के 16 मैचों में एक शतक और 3 अर्धशतकों की मदद से 602 रन बनाए थे।
वहीं सुरेश रैना की बात करें तो उन्होंने भी आईपीएल 2018 में अच्छा प्रदर्शन किया है। रैना ने 15 मैचों में 445 रन बनाए। वो इस समय फॉर्म में चल रहे हैं। इसके अलावा उनके पास इंटरनेशनल मैचों में लम्बा अनुभव है। रैना ने 223 इंटरनेशनल वनडे मैचों में 5568 रन बनाए हैं। उन्होंने इस दौरान 5 शतक और 36 अर्धशतक जड़े हैं।
CricketSuresh Kumar RainaNewsHindiIndiaAmbati Thirupathi Rayuduindian cricket team